използван за изчисляване на корекцията в резултат на агрегация на абстрактни капиталови изисквания за платежоспособност за обособени фондове и портфейл, за който се прилага изравнителна корекция
 Метод, използван за изчисляване на корекция в резултат на агрегация на абстрактното КИП за ОФ. Използва се една от възможностите от следния изчерпателен списък:
 1 — Цялостно преизчисляване
 2 — Опростяване на равнище подмодул на риска
 3 — Опростяване на равнище модул на риска
 4 — Няма корекция
 Когато предприятието няма ОФ (или има единствено ОФ по член 304 от Директива 2009/138/ЕО), то трябва да избере вариант 4.
 R0460/C0100
 Бъдещи нетни дискреционни плащания
 Размер на техническите резерви без добавката за риска във връзка с бъдещи дискреционни плащания, нетно от презастраховане.
 S.25.02 — Капиталово изискване за платежоспособност — за предприятия, използващи стандартната формула и частичен вътрешен модел
 Общи коментари:
 Настоящият раздел се отнася за първоначалното и ежегодното подаване на информация за отделни предприятия, обособени фондове, портфейли, за които се прилага изравнителна корекция, и останалата част.
 Компонентите, които трябва да се отчитат, се договарят между националните надзорни органи и застрахователните и презастрахователните предприятия.
 Информацията в образец SR.25.02 се отчита по обособен фонд, портфейл, за който се прилага изравнителна корекция, и за останалата част за всяко предприятие, използващо частичен вътрешен модел. Тук спадат предприятията, които използват частичен вътрешен модел по отношение на изцяло обособен фонд и/или портфейл, за който се прилага изравнителна корекция, докато по отношение на другите обособени фондове и/или портфейли, за които се прилага изравнителна корекция, използват стандартната формула. Настоящият образец се отчита за всички подфондове на съществени ОФ/ПКПИК, посочени във втората таблица на S.01.03.
 За тези предприятия съгласно частичен вътрешен модел, за които се прилага корекцията в резултат на агрегацията на абстрактното КИП за ОФ/ПКПИК, когато предприятието има ОФ/ПКПИК (с изключение на тези, които попадат в приложното поле на член 304 от Директива 2009/138/ЕО), при отчитане на равнище съвкупно предприятие следва абстрактното КИП на равнище модул на риска и способността за покриване на загуби (СПЗ) на техническите резерви и отложените данъци, които биват отчитани, да се изчисляват, както следва:
 —
 Когато предприятието прилага пълна корекция в резултат на агрегацията на абстрактното КИП за ОФ/ПКПИК на равнище предприятие: абстрактното КИП се изчислява, все едно че няма ОФ, а СПЗ се изчислява като сбора на СПЗ за всички ОФ/ПКПИК и останалата част;
 —
 Когато предприятието прилага опростяване на равнище подмодул на риска, за да агрегира абстрактното КИП за ОФ/ПКПИК на равнище предприятие, абстрактното КИП и СПЗ се изчисляват по метода на пряко сумиране на равнище подмодул.
 —
 Когато предприятието прилага опростяване на равнище модул на риска, за да агрегира абстрактното КИП за ОФ/ПКПИК на равнище предприятие, абстрактното КИП и СПЗ се изчисляват по метода на пряко сумиране на равнище модул.
 Корекцията в резултат на агрегацията на абстрактното КИП за ОФ/ПКПИК на равнище предприятие се разпределя (C0060) към съответните модули на риска (в т.ч. пазарен риск, риск от неизпълнение от страна на контрагента, подписвачески риск в животозастраховането, подписвачески риск в здравното застраховане и подписвачески риск в общото застраховане), когато се изчислява съгласно стандартната формула. Стойностите, които се